Diari Oficial de la Generalitat Valenciana


Sumari del DOGV 8174, del 21-11-2017 (2017/10830)

CORRECCIÓ d'errades de l'Ordre 9/2017, de 17 d'octubre, de la Conselleria d'Habitatge, Obres Públiques i Vertebració del Territori, per la qual es fixen les tarifes dels serveis interurbans de transport públic discrecional de persones en automòbils de turisme a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2017/10/17/9/corrigendum/92143060/dof/vci/html**

### Dades del document

Número de DOGV
:   8174

Data del DOGV
:   21-11-2017

Secció del DOGV
:   I. DISPOSICIONS GENERALS

Número del document
:   2017/10385


Data del document
:   10-11-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Correcció d'errades

Correcció d'errades

 Descriptors 

:   * Conselleria d'Habitatge, Obres Públiques i Vertebració del Territori
    * legislació

CORRECCIÓ d'errades de l'Ordre 9/2017, de 17 d'octubre, de la Conselleria d'Habitatge, Obres Públiques i Vertebració del Territori, per la qual es fixen les tarifes dels serveis interurbans de transport públic discrecional de persones en automòbils de turisme a la Comunitat Valenciana. [2017/10052]  
D'acord amb l'article 109.2 de la Llei 39/2015, d'1 d'octubre, del procediment administratiu comú de les administracions públiques, i detectades unes errades en el text de l'Ordre 9/2017 de referència, es procedeix a corregir-la en els termes següents:  
  
En l'article 1, apartat 2, del text de l'ordre, on diu:  
«2. Serà aplicable a tots els vehicles proveïts d'autorització VT, independentment del seu àmbit funcional, residenciats a la Comunitat Valenciana, quan el servei es vaja a produir amb origen en qualsevol àmbit funcional i la seua destinació es trobe en un altre àmbit funcional distint, ja siga dins o fora de la Comunitat Valenciana. També s'aplicaran als serveis de taxi que s'inicien fora del seu àmbit funcional, que hagen sigut prèviament contractats i comunicats a l'Administració, per a la recollida de persones en ports, aeroports i estacions d'autobusos i ferroviàries»;  
Ha de dir:  
«2. Serà aplicable a tots els vehicles proveïts d'autorització VT, independentment del seu àmbit funcional, residenciats a la Comunitat Valenciana, quan el servei es vaja a produir amb origen en el seu àmbit funcional i destinació en un altre àmbit funcional distint, ja siga dins o fora de la Comunitat Valenciana. També s'aplicaran als serveis de taxi que s'inicien fora del seu àmbit funcional i amb destinació a aquest, que hagen sigut prèviament contractats i comunicats a l'Administració, per a la recollida de persones en ports, aeroports i estacions ferroviàries d'alta velocitat».  
  
En l'article 2, apartat 4, del text de l'orde, on diu:  
«Si el servei s'inicia en port, aeroport o estació d'autobusos o ferroviària, podran aplicar-se, com a suplements, els que estigueren establits pels esmentats conceptes en les tarifes urbanes del corresponent àmbit funcional»;  
Ha de dir:  
«Si el servei s'inicia en ports, aeroports i estacions ferroviàries d'alta velocitat, podran aplicar-se, com a suplements, els que estigueren establits pels esmentats conceptes en les tarifes urbanes del corresponent àmbit funcional».  
  
València, 10 de novembre de 2017.- La consellera d'Habitatge, Obres Públiques i Vertebració del Territori: María José Salvador Rubert.


Còpia Permalink ELI